Autostrada A50 (Italia)
L'autostrada A50, ciamada anca Tangenzial Ovest de Milan, a l'è 'na tangenzial che la passa per l'area suburbana de Milan de sud-est a nord-ovest, longa 33 km e gestida de Milano Serravalle - Milano Tangenziali.
Verta del 1968 e senza pedagg, la partiss de l'Autostrada A8 a Terrazzan e la finiss in su l'Autostrada A1 a San Giulian. 
Insema a l'Autostrada A51 (Tangenzial Est), a l'Autostrada A52 (Tangenzial Nord) e a l'Autostrada A58 (Tangenzial Est Esterna) a l'è part del sistema de tangenziai pussee grand d'Italia, longh pussee de 100 km.

Storia 
La tangenzial ovest a l'è stada la prima tangenzial milanesa, con la prima preja posada in del 1965 e cont i lavorà che inn fornid in del 1968. A l'era in principi 'na strada a dò corsie pussee de 'na corsia de emergenza, in di prim agn '80 inn fornid i lavorà per meter la terza corsia.

El so obietiv principàl a l'éra quell de vesser un racord in tra i varie autostrade, per evitàgh ai veture de passà per i strade del center de Milan, inscì de conligà anca el rest de l'Europa con la zona de Genoa e con la Bassitalia.

La tangenzial incoeu 
Longa 31,5 km, el km 0 a l'è mitud a l'intersezzion con l'A8 in del comun de Rò, al casell de Terrazzan. La va poeu a Sud cont un percors sinuos, a Per, indova che gh'è i svincoi con l'Autostrada A4, e in del comun de Milan. La riva poeu a Assagh, indova che la incrosa l'Autostrada A7 per Genoa e infina a San Giulian, indova che la se sgionta a l'A1.

A l'è fada, in total, de 12 sortide, che se conlighen anca di important strade ordinarie, compagn de la Vigevanesa, de la Padana de Sora e de la strada di Giov.

Anca se in principi a l'éra poch pussee che un racord autostradal, incoeu a l'è un ram propi important de la viabilità milanesa e la velocità massima a l'è de 90 km/h.

L'Alda Merini l'ha dedicad una poesia a la tangenzial.

Percors

Bibliografia

Alter proget 

Tangenzial Ovest
Ovest